ประกาศกระทรวงแรงงานและสวัสดิการสังคมประกาศกระทรวงแรงงานและสวัสดิการสังคมเรื่อง กำหนดงานที่ให้คนต่างด้าวตามมาตรา ๑๒แห่งพระราชบัญญัติการทำงานของคนต่างด้าวพ.ศ.๒๕๒๑ทำได้ (ฉบับที่ ๘)---------------- โดยที่เป็นการสมควรกำหนดงานและเงื่อนไขที่จะอนุญาตให้คนต่างด้าวหลบหนีเข้าเมืองสัญชาติพม่าลาว และกัมพูชาที่เข้ามาหรืออยู่ในราชอาณาจักรโดยไม่ได้รับอนุญาตตามกฎหมายว่าด้วยคนเข้าเมืองทำได้ให้สอดคล้องกับนโยบายตามมติคณะรัฐมนตรีเมื่อวันที่ ๒๘ สิงหาคม ๒๕๔๔ และประกาศกระทรวงมหาดไทย เรื่อง การผ่อนผันให้คนต่างด้าวหลบหนีเข้าเมืองอยู่ในราชอาณาจักรไทยเป็นการชั่วคราวลงวันที่ ๑๐ กันยายน ๒๕๔๔ อาศัยอำนาจตามมาตรา๑๒ แห่งพระราชบัญญัติการทำงานของคนต่างด้าว พ.ศ.๒๕๒๑ประกอบกับประกาศกระทรวงมหาดไทย เรื่องการผ่อนผันให้คนต่างด้าวหลบหนีเข้าเมืองอยู่ในราชอาณาจักรไทยเป็นการชั่วคราวลงวันที่ ๑๐ กันยายน ๒๕๔๔ รัฐมนตรีว่าการกระทรวงแรงงานและสวัสดิการสังคมจึงออกประกาศกำหนดงานและเงื่อนไขให้คนต่างด้าวตามมาตรา ๑๒ (๒) ทำได้ไว้ดังนี้ ข้อ๑ประกาศฉบับนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ๒ ให้คนต่างด้าวสัญชาติพม่า ลาวและกัมพูชา ที่เข้ามาหรืออยู่ในราชอาณาจักรโดยไม่ได้รับอนุญาตตามกฎหมายว่าด้วยคนเข้าเมืองตามประกาศกระทรวงมหาดไทย เรื่องการผ่อนผันให้คนต่างด้าวหลบหนีเข้าเมืองอยู่ในราชอาณาจักรไทยเป็นการชั่วคราวลงวันที่ ๑๐ กันยายน ๒๕๔๔ ทำงานใช้แรงงานได้ในประเภทกิจการดังต่อไปนี้ (๑) ประเภทกิจการที่ ๑ ประกอบด้วย สวนผักผลไม้ ไร่อ้อย สวนยางพารา ส่วนปาล์ม พืชไร่ ส่วนกาแฟ (๒) ประเภทกิจการที่ ๒ ประกอบด้วยเหมืองแร่และเหมืองหิน (๓) ประเภทกิจการที่ ๓ ประกอบด้วย โรงงานทำอิฐโรงงานทำโอ่งเครื่องเคลือบดินเผา (๔) ประเภทกิจการที่ ๔ ประกอบด้วย ก่อสร้างคานเรือ (๕) ประเภทกิจการที่ ๕ ประกอบด้วย โรงสีข้าว (๖) ประเภทกิจการที่ ๖ ประกอบด้วย เลี้ยงหมูเลี้ยงกุ้ง และสัตว์เลี้ยงอื่น (๗) ประเภทกิจการที่ ๗ ประกอบด้วย ประมงทะเลกิจกรรมต่อเนื่องจากประมงทะเล โรงงานปลาป่น (๘) ประเภทกิจการที่ ๘ ประกอบด้วยการใช้แรงงานเคลื่อนย้ายสินค้าในโกดังหรือที่เก็บสินค้า (๙) ประเภทกิจการที่ ๙ ประกอบด้วยผู้รับใช้ในบ้าน (๑๐) ประเภทกิจการพิเศษ (พ) พ๑ประกอบด้วยกิจการอื่นนอกเหนือจากที่ระบุไว้ใน (๑) - (๙) กรณีมีนายจ้าง พ๒ ประกอบด้วยกิจการอื่นนอกเหนือจากที่ระบุไว้ใน(๑) - (๙) กรณีไม่มีนายจ้าง ข้อ๓ ให้คนต่างด้าวตามข้อ ๒ทำงานได้ภายใต้เงื่อนไข ดังนี้ (๑)มาแสดงตนต่อพนักงานเจ้าหน้าที่ทันทีนับตั้งแต่วันที่ประกาศฉบับนี้มีผลใช้บังคับหรือมอบให้นายจ้าง (ถ้ามี) ดำเนินการแทน โดยให้พนักงานเจ้าหน้าที่กำหนดวันเวลาให้คนต่างด้าวมาจดทะเบียนประวัติและรับใบอนุญาตทำงานภายในวันที่๑๓ ตุลาคม ๒๕๔๔ (๒)ชำระเงินสำหรับเป็นค่าใช้จ่ายในการจดทะเบียนและทำงานหกเดือนแรกจำนวน ๒,๓๕๐บาท คือ ก.ค่าประกันสุขภาพ ๑,๒๐๐ บาท ตามประกาศกระทรวงสาธารณสุข ข.ค่าใช้จ่ายการส่งกลับ ๑,๐๐๐ บาท คค่าบัตรอนุญาตทำงาน ๑๕๐ บาท (๓) ชำระเงินเป็นค่าตรวจร่างกาย ๓๐๐ บาทตามประกาศกระทรวงสาธารณสุขเมื่อยื่นคำขอต่ออายุใบอนุญาตทำงาน (๔) เมื่อได้รับใบอนุญาตทำงานแล้วห้ามมิให้ทำงานอื่นหรือเปลี่ยนท้องที่หรือสถานที่ในการทำงานเว้นแต่ได้รับอนุญาตตามกฎหมายว่าด้วยการทำงานของคนต่างด้าว (๕)การทำงานในกิจการประมงทะเลให้เคลื่อนย้ายออกนอกพื้นที่จังหวัดที่ได้รับอนุญาตให้อยู่เพื่อไปทำงานตามที่ได้รับอนุญาตยังท้องที่ที่มีท่าเรือทำการประมงทะเลได้ ข้อ๔ หากพ้นกำหนดระยะเวลาตามข้อ ๓ในกรณีมีเหตุจำเป็นให้ปลัดกระทรวงแรงงานและสวัสดิการสังคมโดยความเห็นชอบของรัฐมนตรีว่าการกระทรวงแรงงานและสวัสดิการสังคมขยายระยะเวลาได้ตามความจำเป็น ทั้งนี้ให้รัฐมนตรีว่าการกระทรวงแรงงานและสวัสดิการสังคมรายงานให้คณะรัฐมนตรีทราบ ประกาศณ วันที่ ๒๑ กันยายน ๒๕๔๔ เดช บุญ-หลง รัฐมนตรีว่าการกระทรวงแรงงาน และสวัสดิการสังคม[รก.๒๕๔๔/พ๙๒ง/๓/๒๑ กันยายน ๒๕๔๔] ภคินี/แก้ไข ๒๖/๔/๒๕๔๕ Aภัทรวีร์/ปรับปรุง๑ ธันวาคม ๒๕๖๐